**Riksdagsvalget i Sverige 2014** ble avholdt søndag 14. september 2014. I valget ble medlemmer av den svenske nasjonalforsamlingen, Sveriges riksdag, for perioden 2014 til 2018, valgt. Dette var første gang riksdagsvalg ble avholdt den andre søndagen i september, istedenfor som tidligere, den tredje.

Valgresultat
------------

Den borgerlige regjeringskoalisjonen bestående av partiene Moderata samlingspartiet (M), Centerpartiet (C), Folkpartiet (FP) og Kristdemokraterna (KD) mistet til sammen 32 mandater, de rødgrønne opposisjonspartiene Sveriges socialdemokratiska arbetareparti (S), Vänsterpartiet (V) og Miljöpartiet de gröna (MP) økte med til sammen 3 mandater, og det blokkuavhengige Sverigedemokraterna (SD) økte med 29 mandater. Statsminister Fredrik Reinfeldt (M) varslet regjeringens avgang som en følge av valgresultatet, fordi de rødgrønne samlet ble større enn regjeringspartiene. Ingen av blokkene oppnådde flertall; den borgerlige blokken endte med 141 mandater (40,4 %), mens den rødgrønne blokken fikk 159 mandater (45,6 %). Den parlamentariske situasjonen, med SD på vippen, forble imidlertid uendret fra foregående valgperiode. SD har i perioden støttet regjeringen i 90 prosent av avstemningene i Riksdagen. 18. september fikk Stefan Löfven (S) i oppdrag fra Riksdagens talman Per Westerberg å etablere en ny regjering.

Endelig valgresultat fra Sveriges valgmyndighet:| Parti | Leder | Stemmer | Mandater |
| --- | --- | --- | --- |
| # |  % | ± | # | ± |
|  | Socialdemokraterna | Stefan Löfven | 1 932 711 | 31,01 % | +0,35 % | 113 | +1 |
|  | Moderaterna | Fredrik Reinfeldt | 1 453 517 | 23,33 % | −6,74 % | 84 | −23 |
|  | Sverigedemokraterna | Jimmie Åkesson | 801 178 | 12,86 % | +7,16 % | 49 | +29 |
|  | Miljöpartiet | Gustav Fridolin, Åsa Romson | 429 275 | 6,89 % | −0,45 % | 25 | 0 |
|  | Centerpartiet | Annie Lööf | 380 937 | 6,11 % | −0,44 % | 22 | −1 |
|  | Vänsterpartiet | Jonas Sjöstedt | 356 331 | 5,72 % | +0,11 % | 21 | +2 |
|  | Folkpartiet (fra 2015: Liberalerna) | Jan Björklund | 337 773 | 5,42 % | −1,63 % | 19 | −5 |
|  | Kristendemokraterna | Göran Hägglund | 284 806 | 4,57 % | −1,03 % | 16 | −3 |
|  | Feministiskt initiativ | Gudrun Schyman | 194 719 | 3,12 % | +2,72 % | 0 | 0 |
|  | Andre | 60 326 | 0,97 % | −0,05 % | 0 | 0 |
|  |
| Gyldige stemmer |  | 6 231 573 |  | 349 |  |
| Blanke og andre ugyldige |  | 0056 287 |  |
| Avgitte stemmer |  | 6 290 016 | Valgdeltagelse: 85,81 % |

Regjeringskrisen høsten 2014
----------------------------

Med Sverigedemokratene på vippen og en uvilje mellom de sosialdemokratiske og borgerlige partiene til å samarbeide om budsjettet, førte valget til regjeringskrise høsten 2014. Den parlamentariske situasjonen i Sverige etter valget betød at enhver sittende regjering var avhengig av støtte fra det selvutnevnte blokknøytrale Sverigedemokratene eller et samarbeid på tvers av blokkene. Den 2. desember erklærte SD at de ikke kom til å stemme for budsjettforslaget regjeringen skulle legge fram dagen etter, og Stefan Löfven annonserte at regjeringen som følge av dette kom til å utlyse nyvalg 29. desember, som var det tidligste tidspunkt nyvalg kunne utlyses ifølge svensk lov.

Desemberoverenskomsten
----------------------

Regjeringspartiene og den borgerlige opposisjonen annonserte på en pressekonferanse 27. desember 2014 at et budsjettforlik var inngått. Avtalen sa at en mindretallsregjering kunne styre ut fra eget budsjett, men måtte samarbeide og forhandle med andre partier i andre spørsmål. Desemberavtalen avverget regjeringskrisen og nyvalget ble avlyst.

Referanser
----------

1. ↑  «Löfven får uppdraget att bilda regering» **(svensk)**. 18. september 2014. Besøkt 20. september 2014.
2. ↑  «Val till riksdagen - Slutresultat» **(svensk)**. 2014. Besøkt 20. september 2014.
3. ↑   Arkivert 5. februar 2015 hos Wayback Machine. Side 24
4. ↑   Pressekonferansen på DN.se

| * v
* d
* r
Valg i Sverige |
| --- |
| Andrakammarval | 
* 1866
* 1869
* 1872
* 1875
* 1878
* 1881
* 1884
* 1887
* 1890
* 1893
* 1896
* 1899
* 1902
* 1905
* 1908

 | Sverige |
| Riksdagen | 
* 1911
* mars 1914
* september 1914
* 1917
* 1920
* 1921
* 1924
* 1928
* 1932
* 1936
* 1940
* 1944
* 1948
* 1952
* 1956
* 1958
* 1960
* 1964
* 1968
* 1970
* 1973
* 1976
* 1979
* 1982
* 1985
* 1988
* 1991
* 1994
* 1998
* 2002
* 2006
* 2010
* 2014
* 2018
* 2022
* *2026*

 |